經數: 一七八八

經名: 金光明最勝王經疏卷第三本

頁數: 二二一

上              欄

贊曰. 解四句. 解初句也. 謂諸如來通一切

佛. 般涅槃後謂八相中現涅槃相後. 以願自

在. 宿大悲願自在之力. 隨機感緣或留影像.

或餘類身不作佛形. 現形不定而爲利益. 是

化非應. 據實證得涅槃之後. 所起成道八相

化身亦是此句. 然爲簡他受用平等智起. 唯

色相佛住有餘依亦應化身. 故說現種種相.

入滅已後所留影等. 及遺形骨爲化非應. 故

舊經云. 以願自在故遺身. 不爾中二句應說

言般涅槃後. 但是證得無上果後之所起故

經是名化身  贊曰. 結

經何者應身非化身是地前身  贊曰. 此下

略解第二句也. 此是地前所見之身. 謂作佛

形逗於地前. 四善根位菩薩所見名應. 不

作餘形故非化. 卽梵網經周□千華臺一國

一釋迦. 一臺有千葉. 千百億釋迦卽是千箇

三千大千世界. 一大千界有一大化身. 由此

經言. 三千大千一佛化境. 若二乘等所見一

佛但化一四天下. 非大千故. 據地上見他受

用身亦名應身非化. 今略不論

經何者化身亦應身謂住有餘涅槃之身   贊

曰. 釋第三句. 謂爲二乘所現之身作人天類

故是化. 現成正覺故名應. 於王宮身現成佛

故名住有餘涅槃之身. 初地至七地受分段

身. 菩薩所見他受用身亦此句攝. 義亦無違.

準此卽攝佛欲盡. 除八地已上所見他受用.

彼不名化故

經何者非化身非應身謂是法身  贊曰. 釋

第四句. 初直解. 後釋難. 此初也. 卽自受用及

中              欄

自性法身合名法身. 然佛三身諸說不定. 如

佛地論及成唯識說佛四身區分無雜. 餘卽

通說. 如攝大乘論. 自受自性合名自性法身.

他受用身名爲應身. 說有人天菩薩聲聞間

雜見故. 若自受用等覺菩薩尙不能知. 肉有

餘衆生. 設他受用爲地上現亦無聲聞等. 說

有之者如佛地論. 有其三釋. 第三釋正. 謂二

乘人□心向大以彼名說. 楞伽亦爾. 又攝大

乘四善根位所見佛身亦他受用攝. 問. 何以

得知自受用身亦自性法身攝. 答. 彼論第九

云. 應知法身幾德相應. 謂最淸淨四無量解

脫勝處等. 彼論第十又云. 諸佛法界卽是法

身. 應知□時能作五業等. 又彼論若受用身

菩薩聲聞及諸天等. 種種衆會間雜可見故.

明非自受. 問. 若爾彼論復云. 受用非自性身.

以色身可見故. 豈自受用無色身耶. 答. 他受

用身但唯有色名爲有色. 不爾應云以五蘊

故非自性身. 何但言色. 唯彼三身義同此經.

又解. 彼論自他受用合名受用. 自性法身唯

眞如理云諸佛法界卽是法身. 說具功德者

彼自釋云. 謂佛法身成實勝義眞如斷顯. 此

卽意說法身自性功德相應. 說身差別相應

無失. 準此意同勝□所說出纏名法身. 與□

沙性功德相應. 非相功德. 六因明受用非自

性身. 且約他受用. 非謂自受非受用攝. 準此

卽與大莊嚴論法華經論般若經論說三身

同. 與此經別. 故各相從. 且法華經論說. 化身

者卽此亦應亦化. 同應身. 亦可. 自他受用俱

名應身. 說壽量無邊是應身故. 法身唯如. 彼

下              欄

經云非實非虛等. 然上諸文[&FFFF]#約多分. 於中

或有於他受用身處說自受用. 自受用處說

他受用. 或法身處說應化身. 或於應化身處

說法身. 由是性相同處而說. 文有相雜. 準此

應知

經善男子是法身者二無所有所顯現故  贊

曰. 假釋難也. 難意旣云非應非化是法身者.

如何前云於第一身與諸佛同事. 於第二身

與諸佛同意. 於第三身與諸佛同體. 又云. 是

第一身依於應身得顯現故. 是第二身依於

法身得顯現故. 法身旣非應化二身. 此如何

成. 如世間人身身各別. 事業意體各各不等

故. 又如前說. 日月水鏡因光現影. 亦不得成.

今爲釋之. 文分爲四. 初標次徵三釋後成. 此

卽標也. 標意法身卽是遠離無二. 復由如智

如如而證方能顯得. 故能爲依起諸事業. 前

言別者相用別論門. 言如日月因光水鏡現

影等者相性合論門. 若說自性法顯應者卽

攝相歸性門. 故無性攝論云. 諸佛法界卽法

身. 應知□時能作五業. 一救濟災橫業. 令見

佛者盲者得眼. 聾者得耳. 狂者得念. 如是等.

論自問云. 如說法身非六根境. 云何今說盲

得眼等能見法身爲法身業. 答. 見法身者. 由

昔大願引發勢力. 成滿法身次第發起變化身

用. 由此能令盲得眼等. 由昔資糧引發勢力.

證得法身任運起用. 如機關輪. 以末歸本. 言

見法身實唯見化. 故下結成云. 是故當知境

界淸淨智慧淸淨不可分別無有中間. 爲滅

道本故於此法身能顯如來種種事業. 言二

經數: 一七八八

經名: 金光明最勝王經疏卷第三本

頁數: 二二二

上              欄

無所有者眞諦三藏云. 如下五種二無所有.

所顯現故者出過五種二境之外曰顯現. 於

五種二是無所有也. 標中通二. 一境二無所

有. 二智二無所有. 由如境勝超此五二無. 由

無分別智順證此五二無境故法身顯現. 略

不明其餘方便行大悲願等. 然此二無卽生

法空. 境卽法空智卽生空. 因二空顯之

經何者名爲二無所有  贊曰. 徵也

經於此法身相及相處二皆是無  贊曰. 釋

也. 分二. 初境無二. 後明智無二. 此境無二.

初總後別. 此總也. 相卽人我相處卽法我. 由

彼人我依法我起故名相處. 故成唯識論云.

如要迷□等方謂人等. 故人我體無. 但妄想

見. 如目有1醫見毛輪相. 故諸經論名相無

性. 由法如如遠離二無云二皆無. 故成唯識

論云. 圓成實於彼常遠離前性

經非有非無非一非異非數非非數非明非暗

贊曰. 別顯二無. 非有非無者離有無四句.

一有. 二無. 三亦有亦無. 四非有非無. 但擧第

四顯離前三. 非一非異者復離此一異四. 初

一. 二異. 三亦一亦異. 四非一非異. 亦擧第四

顯離前三. 非數非非數者超分別情數名非

數. 是無分別境云非非數. 又超過數量故非

數. 是法攝故非非數. 云非明非闇者卽諸經

不垢不淨. 始離染時非今始淨云非明. 設在

染時非染云非闇. 由此勝妙心言2略絶. 準攝

大乘無三種二. 初無有無二相. 非有相者以

一切法遍計所執皆無有故亦非無相. 以空

所顯自性有故. 有爲無爲無二相者. 以業煩

中              欄

惱非所爲故非有爲相  於能示現似有爲法

得自在故非無爲相. 異性一性無二相者. 以

佛身體是其一故非異相. 無量依止各差別

證得故非一相. 俱一無故名無二相

經如是如如智不見相及相處不見非有非無

不見非一非異不見非數非非數不見非明非

暗  贊曰. 明如如智. 卽無分別智如境而證

故不見此總別五無. 圓修道滿

經是故當知境界淸淨智慧淸淨不可分別無

有中間  贊曰. 下結成也. 此成境智二種平

等故合爲法身. 境智二種非一非異不可分

別. 無有中間彼此差別故合名法身

經爲滅道本故於此法身能顯如來種種事業

贊曰. 此結成法身爲應化依能起種種利

益事業. 境淸淨故爲滅諦本. 智淸淨故爲道

諦本. 故者所以. 由法如如如如智爲滅道本

故. 應化依此起種種事業. 如攝大乘略明五

業. 故云種種. 言五業者. 一救濟災患爲業. 能

令盲者得眼等故. 二救濟惡趣爲業. 拔不善

處置善處故. 三救濟非方便爲業. 令諸外道

捨非方便心解脫行置於如來聖敎中故. 四

救濟薩迦耶爲業. 授彼能超三界道故. 無性

釋云. 謂於其中僞身見轉. 卽是三界有漏諸

法. 於彼說授出離法故. 五救濟二乘爲業. 拯

拔欲趣餘乘菩薩及不定種姓諸聲聞等. 安

處令修大乘行故. 問. 令得二乘豈非業耶. 答.

此卽是前第三四業

經善男子是身因緣境界處所果依於本難思

議故  贊曰. 第三大段答因. 卽顯依因得果.

下              欄

答修行問. 此中且辨得果次第. 未說修行次

第. 此意令修因者須知次第. 因次第者由依

果次第故. 辨中邊論第三云. 器說爲異熟. 力

是彼增上. 愛樂增長淨如次卽五果. 論釋云.

器謂隨順善法. 異熟謂得勝身以爲道器. 力

謂由彼器增上力令諸善法成上品性. 此意

由依勝身與昔善力合今善法成增上品. 愛樂

謂先世數修善力. 今世於善法深生愛樂. 增

長謂現世數修善力. 令所修善根速得圓滿.

淨謂斷障得永離繫. 此五如次卽是五果. 一

異熟(卽前器)二增上果. 卽善法成上品由善異熟

增上力故善法成上品. 是增上果. 三等流果.

卽由先世數修善力. 令今世於善法深生愛

樂. 是前等流果. 四士用果. 由現數修能令善

根速得圓滿. 是士用果. 此依法士用說. 五離

繫果. 由前斷障得永離繫. 是離繫果. 今者此

段意明此義. 彼論次文辨果差別. 有其十種.

一後後果. 謂因種姓得發心果. 如是等果展

轉. 應知此意說前前爲因. 後後爲果. 以後後

位因前得故. 故後後位卽是前果. 此總說也.

二最初果. 謂最初證出世間法卽初地. 三數

習果. 謂從此後諸有學位(卽十地位)四究竟果.

謂無學法(卽佛地)五隨順果. 謂因漸次應知卽

是後後果攝. 六障滅果. 謂能斷道. 卽最初果

能滅障故說爲障滅(此意擧初以顯後智亦爾)七離繫果. 謂

卽數習及究竟果. 學無學位如次遠離煩惱

繫故. 八殊勝果. 謂神通等殊勝功德. 九有上

果. 謂菩薩地超出餘乘未成佛故. 十無上果.

謂如來地. 此上更無餘勝法故. 此中後六是

經數: 一七八八

經名: 金光明最勝王經疏卷第三本

頁數: 二二三

上              欄

前四果差別義說. 大文分三. 初總標二別釋

三勸修. 此初標也. 有五義. 一身者卽器異熟

果. 二因緣卽依其器先所修善. 是其因緣卽

增上果. 由善身器爲增上力令善增故. 三境

界卽擧等流果所緣之境. 卽彼諸善菩提涅

槃[&FFFF]#是其境. 緣此勝法起愛樂故. 四處所者

卽士用果. 由數修善菩提速圓是所心處. 大

乘意樂大菩提故. 五果依於本是離繫果. 果

依本者此離繫果不離法如如. 難思議故者

總歎難思. 非二乘等境

經若了此義是身卽是大乘是如來性是如來

藏  贊曰. 下釋也. 初釋器異熟果. 二依於此

身下釋因緣. 卽增上果. 三不退地心已下明

士用果. 四善男子如是法身已下明離繫果.

其境界者總此諸法差別故者. 是此五果差

別之義. 此卽初也. 若了此義者初總勸信也.

是身卽是大乘. 爲增上力得大乘果故名大

乘. 是如來性者. 卽依此身所修諸善漸漸增

長爲如來性. 又未現起諸無漏種及眞如體

爲如來性. 事性理性俱名佛性. 是如來藏卽

異熟果識. 楞伽經中說. 阿梨耶識者名空如

來藏. 具足熏習無漏法故名不空如來藏. 有

漏第八虛妄故名空. 識中無漏諸種子體云

不空如來藏. 離虛妄故. 言具足者卽具足有

有漏無漏二種子故

經依於此身得發初心修行地心而得顯現

贊曰. 下釋因緣. 卽增上果. 由異熟果身增上

力故. 便得發初心修行地心

經不退地心亦皆得現一生補處心金剛之心

中              欄

贊曰. 明士用果. 士用果中有差別. 果中八

果. 一後後果. 二最初果. 三數習果. 四究竟

果. 五障滅果. 六有上果. 七無上果. 八殊勝

果. 此不退地是最初果. 得於初地證不退故

總爲數習果及有上果. 後後果通佛地

經如來之心而悉顯現無量無邊如來妙法皆

悉顯現  贊曰. 四究竟果及第七無上果. 於

中初總後別. 此總也

經依此法身不可思議摩訶三昧而得顯現依

此法身得現一切大智 贊曰. 明別究竟果

及無上果. 於中復三. 一得定智. 二現應化. 三

顯四德. 此得定智也. 亦是得障滅果. 得定智

故

經是故二身依於三昧依於智慧而得顯現

贊曰. 現應化

經如此法身依於自體說常說我依大三昧故

說於樂依於大智故說淸淨  贊曰. 三顯四

德. 初別明. 後總結. 此別明也. 自體如姑故說

爲常. 常故說我. 由三昧故得大樂. 簡因及二

乘名大三昧. 由智斷障故得淨德. 問. 寶性論

及攝大乘等說信爲淨德因. 此何說智. 答. 彼

除不信之渾濁故. 及別因故信爲淨德因. 此

約斷染. 及通故智爲淨德因. 又常我約體. 耽

淨者以因及體互相影說

經是故如來常住自在安樂淸淨  贊曰. 總

結. 自在則我德

經依大三昧一切禪定首楞嚴等一切念處大

法念等大慈大悲  贊曰. 下明殊勝果. 分文

爲三. 初法次喩後合. 法中有二. 初明定品殊

下              欄

勝功德. 後明智品殊勝功德. 依定發慧. 故先

明定品. 定品分三. 初標次列後結. 或初辨所

依. 次辨能依. 後結. 大三昧者性得三昧也.

唯雖多有八. 一禪. 二定. 三念處. 四大慈悲.

五陀羅尼. 六六神通. 七八自在. 八一切法平

等攝受. 此初四也. 禪卽四靜慮. 定謂四無色

定. 故薩遮尼經云. 何如來禪定. 答. 有次第

定. 及首楞嚴等. 或卽大乘光定集福德王定

賢守定健行定. 傳言. 首楞嚴者卽健行定. 正

音蘇楞伽摩. 此云健行擧其上首. 定實無邊.

所以言等. 總別略標. 禪定是總. 首楞嚴是別.

一切念處謂三念處四念處及六念等. 言大

法念者卽六念中念法也. 以法是佛師故先

說法念. 或此卽壞緣法念住. 薩遮尼第七云.

法念處者謂觀內法外法內外法作二種想.

謂常無常. 常以佛眼見一切至坐道場未曾

中失. 此據果說. 乃至云. 不以肉眼天眼慧

眼觀. 何以故. 三眼無相貌故以法眼觀. 此通

因說. 擧一等餘. 大慈大悲者卽四無量. 以與

樂拔苦勝故擧明. 薩遮尼經第六有三十二

種大悲觀. 思益經第二有三十六種大悲. 皆

廣如彼說

經一切陀羅尼一切神通一切自在一切法平

等攝受  贊曰. 第五總持德. 一切神通者六

通德. 如薩遮尼第七云. 天眼通者功德智慧

所成. 悉見十方所有形色. 乃至亦見菩薩聲

聞五道衆生所修行業悉無餘等. 乃至餘五

悉廣如彼. 一切自在者卽十自在等. 已如上

說. 又薩遮尼第七云. 得四如意成四自在. 一

經數: 一七八八

經名: 金光明最勝王經疏卷第三本

頁數: 二二四

上              欄

者命自在. 二者身自在. 三法自在. 四神力自

在. 命如前釋. 身自在者隨心作身隨心作色

亦現威儀. 爲衆生故. 若欲與諸一切衆生同

其身相. 悉皆能作是名身自在. 法卽知出世

世法得無□辯. 隨衆生意說令住正信. 是名

法自在. 神力自在者廣現神通等是. 一切法

平等攝受者得法平等衆生平等故. 能攝受

一切有情. 瑜伽四十六由五種相普於有情

其心平等. 一者菩薩最初發心願大菩提. 如

是亦爲利益一切諸有情故起平等心. 二於

諸有情住哀愍俱平等之心. 三於諸有情深

心發起一子愛俱平等之心. 四知一有情所

有法性卽是一切有情法性. 以法性平等俱

行之心. 於諸有情住平等心. 五如於一有情

行利益行. 於一切有情行利益行亦復如是.

以利心俱於諸有情住平等心. 大莊嚴第七

五平等. 法華論及攝大乘各三平等. 或可. 一

切法平等者. 但諸定品一切功德法平等攝

受. 或此攝受屬下結文云. 攝受如是佛法悉

皆出現. 由此平等故能平等攝受

經如是佛法悉皆出現  贊曰. 結也

經依此大智十力四無所畏四無□辯  贊

曰. 下明智品殊勝功德. 文三如定. 此卽總標

及別明也. 大智卽一切智爲其根本. 十力等

卽一切種智. 或大智卽眞如智性故. 十力等

三廣如餘辨

經一百八十不共之法一切希有不可思議法

悉皆顯現  贊曰. 一百八十不共之法者依

無上依經云. 佛告阿難. 有百八十不共之法.

中              欄

此是如來殊勝功德. 一三十二相. 二八十種

好. 此二廣如餘經論辨. 今但略明三十二相.

大般若經三百八十一說. 一世尊足下具有

安平相. 二世尊足下有千輻輪文相. 三手足

柔軟相. 四手定指間有□網相. 五手足諸指

圓滿纖長. 六足□廣長與趺相稱. 七足趺充

滿與□相稱(伽無此相)八世尊雙[&FFFF]#如□泥耶仙鹿

王[&FFFF]#. 九雙臂修直平立摩膝. 十陰相[&FFFF]#密. 十

一毛孔各一毛生. 十二髮毛端皆上靡. 十三

身皮細滑. 十四身皮金色. 十五七處充滿. 十

六肩項圓滿. 十七□腋充實. 十八世尊容儀

洪滿端直. 十九世尊身相修廣端嚴. 二十世

尊體相縱廣量等. 二十一世尊□臆幷身上

半 如獅子王. 二十二常光一尋. 二十三齒相

四十齊白深密. 二十四四牙鮮白. 二十五常

得五味. 二十六舌相薄長覆面輪際. 二十七

梵音和雅隨衆樂聞. 二十八目睫紺靑齊整

不亂. 二十九眼睛紺靑鮮白紅環間飾皎潔.

三十面如滿月眉如帝弓. 三十一眉間女相

光逾於珂雪. 三十二烏瑟□沙猶如天蓋. 然

與瑜伽開合有異. 瑜伽開第十八洪滿端直

爲身不□曲. 復開二十三爲齒無隙齒鮮白.

開二十一□臆爲二. 合第七足趺與□相稱.

合四牙入齒. 合十九修廣端嚴入縱廣量等.

無面如滿月. 此隨世俗說相不同. 故說有別.

依前列相頌曰. 等現柔網纖□趺[&FFFF]#譬密. 毛

生靡潤滑. 皮金七眉滿. 體儀修廣高. 師子光

具齒. 牙味舌音睫. 睛輪女相蓋. 四十九云.

所化有情於其種種惡業現行深生喜樂. 如

下              欄

是種種現行惡業是所對治. 感相隨好種種

善業是能對治. 又云. 如是一切三十二種大

丈夫相無有差別. 當知皆用淨戒爲因而能

感得. 何以故. 若諸菩薩毁犯淨戒. 尙不能得

下賤人身. 何肉能感大丈夫相. 大般若又云.

如是善現菩薩摩訶薩行深般若. 能以財法

二種布施攝諸有情. 是爲甚奇希有之法. 又

由行五修. 一發心. 二長時. 三無間. 四殷重.

五無餘之所感得. 依寶女經第四. 修因幷相

少有差別. 無上依經第二明所修因. 與瑜伽

四十九同. 說相少別. 由□者耳. 又說修行四

正業得三十二相. 一者決定無雜瑜伽論名

決定修作. 二者諦觀微密伽名委悉修作. 三

者常修無間伽名□常修作. 四者不[&FFFF]#倒心

伽名無罪修作. 第一業得足下平相. 第二業

得九. 一足下輪文. 二足□滿. 三手足十指網

密. 四皮細軟. 五七處滿. 六兩肩平兩腋滿. 七

臂[&FFFF]#圓. 八舌廣長. 九師子臆. 第三業得五. 一

指纖長. 二脚□長. 三身端不曲. 四橫□等量.

五顔貌圓淨. 第四業得餘相. 與瑜伽同. 十住

毘婆沙等六亦明三十二相等因. 薩遮尼乾

子經第六亦明三十二相八十種好. 廣如彼

釋. 相好總用眼舌身男四根依處及舌根爲

體. 若諸菩薩種姓地中唯有種子. 依身而住.

勝解行地始能修彼能得方便. 淨勝意樂地

乃名爲得. 若在餘上地如是相好轉勝淸淨.

若在如來當知相好善淨無上. 問. 何故但立

此三十二爲大丈夫相. 答. 四十九云. 如是諸

相是有色故劣中勝品. 諸有情類易了知故.

經數: 一七八八

經名: 金光明最勝王經疏卷第三本

頁數: 二二五

上              欄

雖有一切不共佛法皆得名爲大丈夫相. 唯

立此爲大丈夫相. 大般若經三百八十一云.

云何如來八十隨好. 善現一指爪狹長. 二手

足指圓纖[&FFFF]#柔軟. 三手足各等相間充密. 四

手足圓滿如意軟淨. 五筋脈盤結深隱不現.

六兩□俱隱. 七行步直進如龍象王. 八行步

威容如師子王. 九行步安平猶如牛王. 十行

步進止猶如鵝王. 十一□領右旋如龍象王.

十二支節漸次圓[&FFFF]#好妙. 十三骨節交結猶

若龍盤. 十四膝輪妙善堅固圓滿. 十五隱處

□好圓滿淸淨. 十六身皮潤滑塵垢不著. 十

七身容敦肅常不怯弱. 十八身支堅固稠密

相著. 十九身支安定敦重不掉. 二十身相猶

如仙王嚴淨. 二十一身光周□□自照耀. 二

十二腹形方正無欠柔軟. 二十三臍深右旋

圓淨光澤. 二十四臍厚不□不凸妙好. 二十

五皮膚遠離疥癬點贅. 二十六手掌充滿足

下安平. 二十七手文深長直潤不斷. 二十八

脣色光潤如頻婆果. 二十九面門不長不短

大小如量. 三十舌相軟薄廣長赤色. 三十一

發聲威振明朗淸徹. 三十二音韻美妙如深

谷響. 三十三鼻高修直其孔不現. 三十四世

尊諸齒方整鮮白. 三十五諸牙圓白光潔[&FFFF]#

利. 三十六世尊眼淨靑白皆明. 三十七眼相

修廣如靑蓮華. 三十八眼睫齊整稠密不白.

三十九眉長不白緻而細軟. 四十雙眉綺靡

修次紺色. 四十一雙眉高顯潤如初月. 四十

二耳厚廣大輪□成就. 四十三兩耳綺麗齊

平離過. 四十四容儀見者無生染愛. 四十五

中              欄

額廣圓滿形相殊妙. 四十六身分上半如師

子王. 四十七首髮脩長紺靑稠密. 四十八首

髮香潔潤澤旋轉. 四十九首髮齊整不亂不

雜. 五十首髮堅固不斷不落. 五十一首髮光

滑塵垢不著. 五十二身分堅固逾那邏延. 五

十三世尊身體長大端直. 五十四世尊諸竅

淸淨圓好. 五十五身支勢力殊勝無等. 五十

六世尊身相樂[&FFFF]#無厭. 五十七面圓脩廣如

秋滿月. 五十八顔貌舒泰含笑先言. 五十九

面貌光澤遠離頻蹙. 六十身支淸淨無垢無

臭. 六十一諸毛孔中常出妙香. 六十二面門

常出勝妙之香. 六十三首相圓妙猶如天蓋.

六十四身色紺靑如孔雀項. 六十五法音隨衆

應理無差. 六十六世尊頂相無能見者. 六十

七手足指約分明嚴好. 六十八行足去地四

指文現. 六十九自持非他身無傾動. 七十威

德遠振見喜怖安. 七十一聲不高下出和悅

言. 七十二隨類言音隨音樂說. 七十三一音

演說隨類得解. 七十四說咸依次必有因緣.

七十五平觀有情[&FFFF]#毁等現. 七十六所爲先

觀威儀善淨. 七十七世尊相好無能觀盡. 七

十八世尊頂骨堅實圓滿. 七十九顔容常少

好巡舊處. 八十手足胸臆喜旋德相. 瑜伽四

十九云. 謂兩手足具二十指. 及以節爪皆悉

殊好卽爲二十. 兩手兩足表□八處[&FFFF]#皆殊

勝卽爲八種. 兩□膝股六處殊好卽爲六種.

兩臂□腕卽爲六種. 腰縫各一兩核爲二. 陰

藏爲一. 兩臀爲二. □□臍三卽爲三好. 兩脅

腋乳爲六隨好. 腹胸項脊各一隨好. 除[&FFFF]#已

下              欄

下六十隨好. 上下齒□爲二隨好. [&FFFF]#[&FFFF]#爲一.

兩脣爲二. □善圓滿爲一隨好. 兩頰爲二. 兩

目爲二. 兩眉爲二. 鼻二孔爲二. 額妙爲一. 角

□兩耳爲四隨好. 頭髮爲一. 頭有二十合前

八十略爲頌曰. 手足二十八. 踊膝股臂□. 幷

腕成十二. 腰縫核陰殿. □□臍有十. 脅腋乳

爲六. 腹胸項脊四. [&FFFF]#已下六十. □[&FFFF]#脣□六.

頰目眉鼻八. 額□角耳五. 頭髮殊妙一. 無上

依經又有六十八法. 足成一百八十. 言六十

八者卽如大乘所說. 佛十八不共法. 一無有

誤失. 二無卒暴音. 三無妄失念. 四無不定心.

五無種種相. 六無不擇捨. 七者欲無退. 八精

進無退. 九念無退. 十定無退. 十一智慧無退.

十二勝解無退. 十三一切身業智爲前導隨

智而轉. 十四語業智爲前導隨智而轉. 十五

一切意業智爲前導隨智而轉. 十六知過去

世無著無□. 十七知未來世無著無□. 十八

知現在世無著無□. 如本師無垢稱經疏辨.

幷如俱舍說. 十力四無畏大悲三念處復爲

十八. 又有經云獨得法者如彼經說 . 如來獨

得如意自在捷疾神通. 一也. 如來獨得無有

邊際變化神通. 二也. 如來獨得無量無盡神

通處. 三也. 如來獨得心自在法. 四也. 自在無

邊知化他心通. 五也. 自在無□天耳神通. 六

也. 知無色界衆生種子. 七也. 通達聖衆般涅

槃後. 八也. 智慧明了無有不定答. 九也. 大波

羅蜜善能答問. 十也. 分別說法無有過失. 十

一也. 開化衆生無有空過. 十二也. 如來獨得

第一導首. 十三也. 如來獨得不可害滅. 十四

經數: 一七八八

經名: 金光明最勝王經疏卷第三本

頁數: 二二六

上              欄

也. 如來獨得金剛三昧. 十五也. 一切諸法非

色非心心不相應如來了知. 十六也. 無□解

脫. 十七也. 三不染法. 十八也. 斷滅習氣. 十

九也. 一切種智. 二十也. 如來獨得金剛聚身.

二十一也. 未曾作意一切事成. 二十二也. 一

切諸相與處相應明淨具足. 二十三也. 所授

記別無有不定. 二十四也. 於勝負心佛不聽

許不得見佛. 二十五也. 轉一切種勝妙法輪.

二十六也. 荷負衆生能捨重擔. 二十七也. 入

般涅槃後更起心. 二十八也. 如來獨得修因

圓滿無餘. 二十九也. 如來獨得至果圓滿無

餘. 三十也. 如來獨得利益他事圓滿無餘. 三

十一也. 如來獨得辨才無盡. 三十二也. 如來

獨得說一切法悉能如理. 三十三也. 解云. 此

中雖有三十三數. 般若唯取果有三十二. 以

修因滿非果德故. 是故唯有百八十法. 一切

希有不可思議法悉皆顯現者第三結也. 謂

諸功德勝過一切名希有. 超諸情計名不思

議. 然準瑜伽三十六. 無上菩提有五希奇. 一

於諸有情非有因緣而生親愛. 二唯爲饒益

諸有情故. 常處生死忍無量苦. 三於多煩惱

難伏有情. 善能解了調伏方便. 四於極難解

眞實義理能隨悟入. 五具不思議大威神力.

此等希有不可思議皆依大智而得顯現

經譬如依如意寶珠無量無邊種種珍寶悉皆

得現  贊曰. 擧喩. 準觀佛三昧海經. 如意寶

珠是金翅鳥王心. 輪王出世以爲珠寶. 若無

輪王入海. 海龍王爲[&FFFF]#海珠. 大智度論云. 是

佛舍利劫末之時. 變成如意寶珠利益衆生.

中              欄

依珠能出一切所須. 此大智定亦復如是

經如是依大三昧寶依大智慧寶能出種種無

量無邊諸佛妙法  贊曰. 法合可知

經善男子如是法身三昧智慧  贊曰. 下明

離繫果. 初標次釋後成. 此標也. 法身三昧智

慧由定智爲能證法身所證故得解脫. 卽三

事涅槃或體或義. 而下言雖有三數而無三

體. 或據義說. 或法身定慧及與解脫非定一

異. 故無三體. 非謂唯法身

經過一切相不著於相不可分別非常非斷是

名中道  贊曰. 下釋. 過一切相自體勝故離

十相. 謂六塵男女生滅. 不著於相離諸執故.

不可分別非心言故. 非常非斷離二邊故. 此

中有四. 一離諸相. 二不執著. 三非心言境.

四離二邊. 由斯四義故名中道境契於正智.

正智名中道. 中道之境亦名中道

經雖有分別體無分別雖有三數而無三體不

增不減  贊曰. 重釋成. 雖有分別體無分別

釋前無分別. 雖有法身三昧智慧三數差別

而非分別心緣. 非語境故云體無分別. 雖有

三數而無三體釋過一切相. 雖有法身三昧

智慧三數而無條然別體. 不增不減釋非常

非斷. 不增故非常. 不減故非斷

經猶如夢幻亦無所執亦無能執  贊曰. 釋

前不著相. 三昧智慧無能執. 法身無所執. 猶

如夢幻者喩非夢不分別. 意取夢所見境

經法體如如是解脫處過死生境越生死暗

贊曰. 成前中道. 法體如如法身. 是解脫生死

之處卽是解脫. 過死生境出有漏果離苦諦.

下              欄

越生死闇離苦諦因. 斷集諦故是中道

經一切衆生不能修行所不能至一切諸佛菩

薩之所住處  贊曰. 此卽勸修也. 明不修不

得. 返顯修者卽得. 初法後喩. 此法也. 明衆生

不修不得此大涅槃諸佛菩薩常所住處. 問.

此明得果次第. 未辨修行次第. 何故勸修. 答.

果起依修欲生下修行次第. 所以明也. 故下

喩意合明因果也

經善男子譬如有人願欲得金處處心覓遂得

金[&FFFF]#  贊曰. 下喩明. 前明五果. 喩亦有五. 譬

如有人卽譬前依於此身異熟果. 願欲得金

喩得發初心增上果. 處處心覓遂得金□喩

等流果. 喩前修行地心中資糧位. 依憑敎力

起信心知自身中有佛性. 法身理事兩性俱

得如金□. 爲障所覆如得金□

經旣得[&FFFF]#已卽便碎之擇取精者  贊曰. 喩

修行地心中加行位心漸次學除所取能取.

住唯識觀等如擇精者

經爐中銷鍊得淸淨金  贊曰. 爲燒練喩不

退地心一生補處心金剛心. 得淨金喩如來

地心士用果

經隨意□轉作諸□釧種種嚴具雖有諸用金

性不改  贊曰. 望得涅槃爲離繫果. 得常樂

我淨如作□釧等. 然不失眞如性. 若望菩提

總士用果. 諸□釧等卽定智生一切功德. 能

不失定慧性[&FFFF]#如金不改. 上來大段科解相

貌看行相漸深心遠意. 亦應允當. 若依古釋

卽譬喩下屬下修行. 初喩次法. 準舊可知. 修

行文下自有譬喩. 故不依古

經數: 一七八八

經名: 金光明最勝王經疏卷第三本

頁數: 二二七

上              欄

經復次善男子若善男子善女人心勝解脫修

行世善  贊曰. 第三大段答因中有二. 初辨

果. 次此下修證次第. 準諸文例應先修因後

方得果. 今此乘前明三身. 後卽先明得果次

第. 雖知得果次第然若不修行如何得果. 故

今次明修證次第. 又如瑜伽三十八云. 已說

菩薩所應學處. 如是應學我今當說. 此意前

菩提品明二斷二智. 菩提最勝是所應學. 意

令生□如是應學. 卽令□心起修妙行故. 今

此下明修行次第. 將欲趣果由四種力. 一因

力. 二善友力. 三作意力. 四資糧力. 此四是因

資糧已滿便成正覺. 此一是果. 今此文中分

之爲二. 初法說後喩說. 法說之中如前分五.

此卽第一先明因力. 心勝解脫是所學處無

上菩提大般涅槃超過二乘名勝解脫. 修世

善者謂善法欲. 遠加行因. 隱彼種姓寄現行

緣以爲因力. 準瑜伽三十八. 於其八種勝解

依處. 具足成就淨信爲先決定喜樂. 一者於

三寶功德勝解依處. 二者於佛菩薩威力. 三

者於眞實義. 四者於因. 五者於果. 六者於應

得義. 七者於應得方便. 八者於善言善語善

說心勝解脫. 卽決定喜樂故. 唯識論第六云.

於實德能深忍樂欲. 心淨爲性. 忍卽信因. 樂

欲謂果. 心淨信體. 此云心者卽忍樂欲爲善

本故. 欲爲勤依因修世善

經得見如來及弟子衆得親近已  贊曰. 善

友力文分爲四. 初得親近. 二請心勝法. 三彼

聞思惟. 四正爲解脫說. 此初也. 此中應說善友

之相善友作業親近善友. 初二如瑜伽四十

中              欄

四廣辨. 親近善友者彼云. 由四種相方得圓

滿親近善友. 一於善友有病無病. 隨時供侍

□常發起愛敬淨信. 二於善友隨時敬問禮

拜奉迎合掌. 殷勤修和敬業而爲供養. 三於

善友如法衣服飮食臥具病緣醫藥資身什

物隨時供養. 四於善友若正依止. 於正法義

若合若離隨自在轉. 無有傾動. 如實顯發作

奉敬心. 隨時往詣恭敬承事請問聽受

經白佛言世尊何者爲善何者不善何者正修

得淸淨行  贊曰. 請心勝法. 瑜伽三十八云.

彼諸菩薩心正法時當何所心. 云何而心. 何

義故心. 初問心何法. 次問心軌儀. 後問心法

所爲. 何所心者當於五明處心. 心法軌儀者.

謂諸菩薩於善說法當應安依猛利愛重心聞

正法. 爲欲聽聞一善說法. 假使路由猛焰熾

然火熱鐵地. 無餘方便可得聽聞是善說法.

卽便發起猛利愛重歡喜而入. 何肉欲聞多

善言義. 過於自身及諸資具所有愛重百千

萬分. 於善說法常樂聽聞無有勞倦亦無厭

足. 淨信深厚其性柔和. 心直見直愛敬德故

愛敬法故. 往法師所無詰難心. 有敬重心無

高慢心專爲心善. 非顯己德爲欲安立自他

善根. 不爲利養恭敬因緣. 無雜染心遠離貢

高. 遠離輕慢遠離怯弱應時而聽. 殷重而聽

恭敬而聽. 不爲損害不爲隨順不心過失. 心

悟解心專一趣心聆音屬耳掃滌攝持. 聽聞正

法於所聞法作四種相. 一妙寶想以難得故.

二良藥想除病義故. 三如財物想不散義故.

四如涅槃想滅苦義故. 由法是相好莊嚴因

下              欄

故作妙寶想. 由法是滅煩惱因故作良藥想.

由法是神通因故作如財物想. 由法是正無

盡因故作涅槃想. 次明心聞法意. 心內明時

爲正修行法隨法行. 爲廣開示利悟於他. 心

因明時爲欲如實了知外道所造因論是惡言

說. 爲欲降伏他諸異論於眞實敎未淨信者

令其淨信. 已淨信者倍令增廣. 心聲明時爲

令信樂典語衆生於菩薩身深生敬信. 爲欲

悟入□訓言音. 心醫明時爲息衆生種種疾

病. 爲欲饒益一切大衆. 心工巧明時爲少功

力多集珍財. 爲欲利益諸衆生故. 爲發衆生

甚希奇想. 爲以巧智平等分布饒益攝受無

量衆生. 云何而說爲何義說. 正所應心卽是

所說. 爲此義心爲此義說. 此意爲自他利心

還令衆生行自他利故說. 今言何者善不善

者問所心法. 何者正修卽問聽法等儀則. 又

問何者得淸淨行卽所爲心

經諸佛如來及弟子衆見彼問時如是思惟

贊曰. 善友爲思

經是善男子善女人欲心淸淨欲聽正法卽便

爲說令其開悟  贊曰. 正爲解說. 卽善友作

業. 未解令悟. 已解令廣知爲開

經彼旣聞已正念憶持  贊曰. 第三作意力

起如理作意爲正念持不捨

經發心修行得精進力除□惰障滅一切罪

贊曰. 第四資糧力. 卽三大劫所修萬行爲菩

提資糧. 五位之初名資糧者別得總名. 如色

處等. 以創發心心菩提故與資糧名. 餘得別

名. 有勝別行故. 此資糧力中分二. 初地前後

經數: 一七八八

經名: 金光明最勝王經疏卷第三本

頁數: 二二八

上              欄

地上. 此初也. 地前有四. 一發心修行. 二得增

上力. 三者除障. 四者滅罪. 發心修行十住

位. 所以十住之初名發心住. 創發無上菩提

心故. 已前雖發未入僧祇. 此入僧祇初故得

發名. 發心多種. 善法欲位種姓發心十住位

中. 勝解行發心入初地已名證得發心. 今此

勝解發心得精進力. 忍第一位以得五力信

爲勤依. 非正伏惑. 勤能伏惑故此說之. 除懶

惰障者擧精進行正相違障. 據實分別一切

二障此位俱伏. 此除苦因. 滅一切罪者苦果.

至增上忍及世第一位. 一切惡趣八難苦果

皆得不生. 多說見道離此二者據斷種說. 此

據伏位及決定得故. 成唯識論云. 雖見道生

亦斷惡趣諸業果等. 而今且說能起煩惱. 是

根本故. 又云. 二惡趣雜染愚卽是惡趣諸業

果等

經於諸學處離不尊重息掉悔心入於初地

贊曰. 明入地上. 十地爲十文名有二. 初除障

後得地. 由於初地得四證淨故. 於學處離不

尊重. 學處卽戒. 或一切應修名爲學處. 體不

離三寶及以淨戒得證淨故. 離不尊重心. 永

斷分別故. 息掉悔心卽異生性障雖異生性

障具攝一切分別二障. 然由掉悔障定增故

此令修定. 因定發智. 合此定智故成於法身.

故偏說除. 理實通餘體. 又將斷正斷俱得斷

名. 將斷位長在前. 正斷位促正入地心. 此多

依初而說斷障. 故先言息掉悔心後說入初

地. 餘皆準知

經依初地心除利有情障得入二地  贊曰.

中              欄

由第二地持戒波羅蜜. 持戒波羅蜜中有三

差別. 饒益有情菩薩行勝. 初地滿心將入二

地修戒力增. 將欲能斷正現行故能饒益生.

說除利生障. 卽邪行障. 伏此障已得入二地

經於此地中除不逼惱障入於三地  贊曰.

卽闇鈍障. 唯識等中約障總持聞思勝慧名

闇鈍. 此約障忍名逼惱. 或彼約障本是愚癡

故名闇鈍障. 此據其末卽瞋□等名逼惱障.

或由三忍. 以貪樂等具不能忍苦. 卽貪逼惱.

見他怨害而不能忍. 卽瞋逼惱. 聞於二諦不

能印忍. 卽愚癡逼惱. 入三地時得此三忍. 故

除逼惱障

經於此地中除心軟淨障入於四地  贊曰.

心淨謂菩提分法. 軟謂微細煩惱現行障. 卽

軟煩惱是此淨障. 或此煩惱依心王故從主

爲名. 名心軟淨障

經於此地中除善方便障入於五地  贊曰.

此地所修無差別道. 卽無分別智能證無差

別如故得眞俗無別. 生死涅槃無別故後得

智修大悲. 般若不住生死涅槃名爲方便. 涅

槃方便體根本卽無分別智. 起用卽悲智. 能

障此者卽下乘般涅槃障. 涅槃非障. 厭於生

死樂彼涅槃心者是障. 障此方便. 今除此障

得入五地

經於此地中除見眞俗障入於六地  贊曰.

所言眞俗如常辨. 各有四種. 諸論之中約通

相故. 且說五地作四諦觀. 然能眞俗二合而

觀除眞俗相違障. 不爾不能眞俗合觀. 由作

四諦觀故. 然未能除染淨二相. 以染淨相依

下              欄

眞俗生. 今從根本名眞俗障. 據實卽是[&FFFF]#相

現行障. 此染淨相望生滅相染淨爲[&FFFF]#. 由所

知障現行執此[&FFFF]#相而起名[&FFFF]#相現行障. 五

地將除入六正斷. 或據方便由入五地除眞

俗相違障. 能合觀二故. 入六地前後互影故

此別說

經於此地中除見行相障入於七地  贊曰.

見行相障者卽細相現行障. 執生滅相. 由六

地中作緣生觀. 雖除染淨相見有生滅相. 障

無相道不見生滅. 妙無相道卽不見生滅. 今

此見行相正卽是障. 入七地除. 或六地中作

緣生觀. 見生死流轉不見有無爲. 今七地中

除斯二相長時能作無相觀故. 故唯識論云.

執有生者猶取流轉細生相故. 執有滅者尙

取還滅細滅相故. 般若心經等亦云. 無無明

亦無無明盡. 盡者卽滅. 滅卽無爲. 不見滅相

卽妙無相道. 擧不見滅影不見生. 名細相現

行障. 形前[&FFFF]#相說此名細見行相障. 卽據所

執而說. 行相卽是生滅行相. 見行相之障

經於此地中除不見滅相障入於八地  贊

曰. 滅相卽無相. 由七地中多取滅相. 純於無

相作意勤心未能任運空中起有勝行. 障無

功用無相妙觀. 不見滅相者是無相觀. 入八

地非但不見滅相. 亦不見相土二相. 故於此

二亦得自在. 故八地中斷二種愚. 一於無相

作功用愚. 二於相自在愚. 今且擧初影除於

後

經於此地中除不見生相障入於九地  贊

曰. 不見生相者對前滅相. 應是諸法生相. 由

經數: 一七八八

經名: 金光明最勝王經疏卷第三本

頁數: 二二九

上              欄

入八地樂觀寂滅故不見有緣生之相. 約總

相說. 然第八地於利他中猶不欲行. 卽不別

見有衆生. 捨益衆生行故. 第八地論云. 諸佛

七勸方出無相觀故. 第八地能伏此不見衆

生障得入九地. 又釋. 由不見衆生異於身有

彼生卽我故. 不見身外有別衆生. 以此故能

常益. 今八地初見身外有別衆生故. 障此不

見衆生相故名爲障. 卽不見衆生之障名不

見衆生障. 故辨中邊論云. 爲常益有情故觀

畢竟空. 成唯識亦云. 九於利他中不欲行障

故. 入九地能畢竟斷

經於此地中除六通障入於十地  贊曰. 卽

於諸法未自在障. 於法自在卽六神通及大

法智. 由有此障障彼自在. 且擧六神通影大

法智雲. 又釋. 於諸學處離不尊重. 息掉悔心

是牒前修因. 入於初地明所得果. 卽後後果

由善根位離不尊重三寶正法故. 除懶墮障

滅一切罪. 又復能離自在障故息掉悔心. 卽

天親般若論云. 於內心修行執我爲菩薩. 此

卽障於心違於不住道. 不住道者卽是初地

執我能修違初地道. 無著菩薩般若論云. 除

喜動障. 由謂我能修斯勝行多生喜動. 喜動

卽掉擧. 以此爲障障入初地. 由除此障得入

初地卽離不尊重等. 皆是地前非入初地. 已

下十障皆應準知. 於初地中行三施故能利

有情. 故除相違障得入二地. 二地持戒除逼

惱有情障已得入三地. 三地修定除心軟淨

障. 心卽心學. 除諸定障離硬强心名爲心軟

淨得入四地. 入四地中修菩提分觀名善方

中              欄

便故. 除此障已得入五地. 入五起中能令眞

俗互相隨順而不相違. 故除見眞俗障得入

六地. 入六地中作緣生觀. 除見四諦染淨行

相障得入七地. 八七地時多作無相觀. 除見

緣生生滅相障得入八地. 入八地中任運能

觀無相之理除增減相. 淨法生時眞如不增.

煩惱滅時眞如不減. 生者增也. 擧其不增影

彰不減. 得入九地. 入九地中應說不欲行利

有情障. 就滿位說能伏除彼六神通障. 應說

入第十地能除六通障. 以第十一障是第十

地滿位能除故. 說十地除所知障. 隱第九障

所以不論. 此解順文. 前解順理. 兼準舊經後

解爲勝. 何以故. 舊經地地皆言斷已能入. 明

非是伏. 或可. 伏盡名爲斷已. 由此二釋任情

取捨

經於此地中除所知障除根本心入如來地

贊曰. 下明果位. 初明除障得滿佛地. 後顯佛

地具三淸淨. 此卽初也. 除所知障無間道斷

二障微細種及習氣. 就勝障菩提云除所知

障除根本心. 卽種習所依. 除染第七種. □染

俱故. 無間道斷餘七有漏善及無記及相應

心所名根本心. 第八通二依. 六識唯習依. 此

斷有二說. 如唯識第十明

經如來地者由三淨故名極淸淨云何爲三一

者煩惱淨二者苦淨三者相淨  贊曰. 顯三

淸淨. 文段分三. 謂標徵列. 煩惱淨二障及業.

苦淨卽二死. 相淨卽習氣. 由斯三淨更無過

上名極淸淨

經譬如眞金鎔銷治鍊旣燒打已無復塵垢

下              欄

贊曰. 喩顯. 喩顯有四喩. 初三喩法如如法身

本淨. 後一喩如如智現行始淨.  法身本淨有

其三種. 卽前三淨. 三喩如次. 然初二喩共一

法合. 以惑業二因果相從故一法合. 又三淨

者卽法身般若解脫三義. 法身本常如金. 般

若鑑照如水. 解脫無□如空. 皆據性得一如

義說. 初喩分二. 初喩今淨. 後成本有. 此初

也. 譬如眞金喩道前如. 鎔銷練治喩道中. 旣

燒已喩道後

經爲顯金性本淸淨故金體淸淨非謂無金

贊曰. 喩成本有. 猶此等文舊人或云. 三身現

常或復當常. 鎔銷練治爲顯金性本淨故. 六

度行於法爲了因. 除垢染故得金體淨. 非謂

無金

經譬如濁水澄渟淸淨無復滓穢  贊曰. 分

段如前. 義可準知

經爲顯水性本淸淨故非謂無水  贊曰. 喩

成本有

經如是法身與煩惱雜苦集除已無復餘習爲

顯佛性本淸淨故非謂無體  贊曰. 合準喩

知

經譬如虛空煙雲塵霧之所障蔽若除屛已是

空界淨非謂無空  贊曰. 空相似染道前. 若

屛除道中. 除已是空界淨道後. 與勝□經說

喩相似

經如是法身一切衆苦悉皆盡故說爲淸淨非

謂無體  贊曰. 法合文相可知

經譬如有人於睡夢中見大河水漂泛其身

贊曰. 上喩法如如. 在纏名如來藏. 出纏名法

經數: 一七八八

經名: 金光明最勝王經疏卷第三本

頁數: 二三○

上              欄

身. 亦卽顯涅槃性皆本淨. 至果顯淨名所顯

得. 顯由智證次辨智性. 亦無始有. 在因位時

名不空如來藏. 至染盡位者大菩提四智心

品. 是所生得. 所生據現非種. 始生種本有故

故下文云. 是覺淸淨非謂無覺. 卽善戒經云.

姓種姓者從無始來法爾所得六處殊勝. 此

六處言意說六處中意處含持種子. 此性種

姓無始法爾. 是性所得故依修行得至大果.

文分爲三. 初喩次合後結. 喩中有五. 一能修

行者喩. 二現處無明喩. 三厭怖生死喩. 四修

行望出喩. 五得果知妄喩. 此中有三. 譬如有

人能修行者喩. 於睡夢中現處無明喩. 在無

明闇如夜睡夢. 此生死因故. 唯識論引經云.

故契經說. 諸異生類□處長夜無明所盲. □

醉纏心曾無醒覺. 見大河水漂汎其身厭怖

生死喩. 見其苦果如河漂汎. 或喩四流漂生

五趣. 見謂知覺心生厭怖

經運手動足截流而渡得至彼岸  贊曰. 修

行□出喩. 運手喩修妙行. 動足喩捨三障. 生

死不續喩截流. 金剛位滿言而渡. 在無間道

菩提在未來. 因圓能至云得至彼岸

經由彼身心不懈退故從夢覺已不見有水彼

此岸別  贊曰. 得果知妄喩. 由謂因由. 由三

大劫三業重修. 擧身心二影顯語業. 勤行不

懈遂致作佛. 故者決定. 所以決定由精進不

懈退故. 從夢覺已在解脫道不見生死水之

此岸. 不見涅槃果之彼岸. 以如如如如智俱

無二相俱平等故. 彼岸五種. 一境. 二敎. 三

理. 四行. 五果. 此五窮達名到彼岸

中              欄

經非謂無心生死妄想旣滅盡已是覺淸淨非

謂無覺  贊曰. 法合. 但合大意. 非必段別合

也. 非謂本來無無漏心. 但由妄想無明重障

障不令生故. 成唯識第五引經云. 眞義心當

生. 常能爲障□. 等勤修三學妄想滅已至妙

覺位是覺淸淨. 非謂本來無覺自性. 前云非

謂無心. 心積集義. 通因果名. 後云非謂無覺.

覺覺了義. 唯據果稱. 各據一義

經如是法界一切妄想不復生故說爲淸淨非

是諸佛無其實體  贊曰結也. 如是法界. 法

界通理事故寶性論解阿毘達磨經無始時來

界. 卽依如理解. 攝大乘成唯識. 卽說本識

名無始界. 寶性論中據迷悟依說. 攝大乘等

據流轉依說. 各依一義. 故法界言通於二種.

今此說界旣結第四. 卽唯有爲無漏第八. 若

通結四卽通理事. 一切有漏妄想不生. 四智

俱起說爲淸淨. 非是諸佛本無此實. 無漏之

體望有漏俱名實

經復次善男子是法身者惑障淸淨能現應身

業障淸淨能現化身智障淸淨能現法身  贊

曰. 第四大段結前因果告示令知. 復分三. 初

牒前因果勸令信解. 次善男子以是義故下

重更廣明. 後是故諸佛下結成勝妙. 此初

也. 於中復二. 初牒因果. 後勸令信解. 初中復

三. 初牒出體門. 卽離障得身. 次牒身相依起

門. 後牒依因得果. 得果中初得果次不異. 此

牒出體門. 初總標告. 諸功德法所成之身總

名法身. 次下別明斷障得身. 斷煩惱等障具

足法身. 令心不決名之爲惑. 惑體卽障. 根本

下              欄

煩惱及隨順惱二所得果爲煩惱障體. 業謂

造作. 謂有漏三業. 業體卽障. 智謂無漏本後

二智. 智體非障猶所知障□智不生名爲智

障. 智之障名智障. 此從所障智以爲名. 若名

所知障. 所知非障. 覆所知境□智不生. 所知

之障名所知障. 由惑障淨智慧得生爲應身.

由業障淨神通自在得化身. 由所知障淨所

覆理顯得現法身

經譬如依空出電依電出光如是依法身故能

現應身依應身故能現化身   贊曰. 此牒依

起身門. 初喩後法. 空體遍常又性本淨故喩

法身. 應化無常故喩電光. 依起可知

經由性淨故能現法身智慧淸淨能現應身三

昧淸淨能現化身   贊曰. 牒依因得果門. 此

得果

經此三淸淨是法如如不異如如一味如如解

脫如如究竟如如  贊曰. 牒得果門中雖有

三數而無三體. 初攝用歸性. 次結不異. 此初

也. 此三淸淨不離如如. 故是法如如. 如體不

別不異如如. 一無漏故一味如如. 離縛故解

脫如如. 證實際滿故究竟如如

經是故諸佛體無有異  贊曰. 結不異也. 由

前五如如故諸佛體不異. 意顯如同. 修之皆

得故云諸佛體無有異

經善男子若有善男子善女人說於如來是我

大師若作如是決定信者此人卽應深心解了

如來之身無有別異  贊曰. 勸令信解. 令信

解意爲修之方便. 言善男子呼虛空藏菩薩.

若有已下一切男女但能說佛是我師者. 決